ཉེ་དུས་རྒྱ་དམར་དབང་འཛིན་པའི་བྱེད་སྤྱོད་ལ་བརྟེན་ནས་བོད་མི་རིགས་ཚུད་པའི་གྲངས་ཉུང་མི་རིགས་ལ་དབྱེ་འབྱེད་བྱེད་པའི་སྲིད་བྱུས་མངོན་གསལ་ཆེ་རུ་ཕྱིན་ཡོད།དེ་ཡང་བོད་ལྗོངས་མདོ་སྨད་རེབ་ཀོང་དུ་རྒྱ་རིགས་ཀྱིས་འཛིན་སྐྱོང་བྱེད་པའི་མགྲོན་ཁང་ཞིག་གི་ལས་ཀ་བྱེད་མཁན་ཚོར་བོད་ཀྱི་སྐད་ཡིག་བཀོལ་སྤྱོད་བྱེད་རྒྱུ་བཀག་པ་དང༌།རྒྱ་ནག་དམར་ཤོག་ཚོགས་པའི་བོད་རིགས་འགོ་འཁྲིད་ཅིག་གིས་ཕྱི་ལོ་༢༠༡༥ཟླ་༡༢ཚེས་༢༢ཉིན་གྱི་ཚོགས་འདུའི་སར་གྲངས་ཉུང་མི་རིགས་ལ་ཁེ་ཕན་མ་སྤྲད་པའམ་དབྱེ་འབྱེད་བྱེད་ཀྱི་ཡོད་པའི་གནས་ཚུལ་ཡང་ཡང་ཐོན་པ་ལ་བརྟེན་ནས་སྤྱི་ཚོགས་ནང་དགོས་མེད་ཀྱི་བརྡབ་གསིག་བྱུང་ཡོད་པ་མ་ཟད་གྲངས་ཉུང་མི་རིགས་ཀྱི་ས་ཁུལ་ཁག་གི་མི་མང་ནང་བསམ་ཚུལ་ཤུགས་ཆེ་བྱུང་ཡོད་ཅེས་བཤད་ཡོད།དེ་མཚུངས་རྒྱ་དམར་གཞུང་གི་སྲིད་བྱུས་དང་འགོ་འཁྲིད་རེ་ཟུང་གི་བྱེད་བབ་ཀྱིས་མི་རིགས་ཆ་ཚང་ཁ་བྲལ་བ་བཟོས་པར་རྒྱ་ནག་ནང་ཤེས་ཡོན་ཅན་མང་པོས་གནད་དུ་ཁེལ་བའི་གསལ་བཤད་ཀྱང་བྱས་འདུག